1)

Muutetaan liite I seuraavasti: a) Muutetaan A osa seuraavasti: i) Lisätään 3 kohdan jälkeen 3 a, 3 b ja 3 c kohta seuraavasti: ”3 a. Jos valmistajan WLTPCO2 tai NEDCCO2 on nolla, kyseisen valmistajan vertailupäästötavoite vuonna 2021 on 3 kohdassa määritelty NEDC2020target. 3 b. Jos valmistaja saattaa henkilöautoja unionin markkinoille ensimmäistä kertaa jonakin kalenterivuosista 2021–2024, kyseisen valmistajan vertailupäästötavoite vuonna 2021 on kaikille valmistajille 3 kohdan mukaisesti määritettyjen vertailupäästötavoitteiden keskiarvo painotettuna näiden valmistajien vuonna 2020 rekisteröityjen uusien henkilöautojen määrällä. 3 c. Sen estämättä, mitä 3 b kohdassa säädetään, jos valmistaja saattaa henkilöautoja unionin markkinoille ensimmäistä kertaa jonakin kalenterivuosista 2021–2024, mutta kyseinen valmistaja on muodostunut kahden tai useamman sellaisen valmistajan sulautumisen tuloksena, joista vähintään yksi vastasi unionissa vuonna 2020 rekisteröidyistä uusista henkilöautoista, uuden valmistajan vuoden 2021 vertailupäästötavoite on jompikumpi seuraavista: a) jos kaksi tai useampi sulautuneista valmistajista vastasi unionissa vuonna 2020 rekisteröidyistä uusista henkilöautoista, kyseisille valmistajille 3 kohdan mukaisesti määritettyjen vuoden 2021 vertailupäästötavoitteiden keskiarvo painotettuna näiden valmistajien vuonna 2020 rekisteröityjen uusien henkilöautojen määrällä; b) jos vain yksi sulautuneista valmistajista vastasi unionissa vuonna 2020 rekisteröidyistä uusista henkilöautoista, kyseiselle valmistajalle 3 kohdan mukaisesti määritetty vuoden 2021 vertailupäästötavoite.”; ii) Korvataan 5 kohta seuraavasti: ”5. 10 artiklan 3 ja 4 kohdan mukaiset poikkeustavoitteet a) Jos valmistajalle on myönnetty 10 artiklan 3 kohdan mukaisesti poikkeus sen NEDC-pohjaisesta päästötavoitteesta kalenterivuonna 2021 tai 10 artiklan 4 kohdan mukainen poikkeus sen päästötavoitteista jonakin kalenterivuosista 2021–2024, WLTP-pohjainen poikkeustavoite kyseisille vuosille lasketaan seuraavasti: jossa: WLTPCO2 on WLTPCO2 sellaisena kuin se määritellään 3 kohdassa; NEDCCO2 on NEDCCO2 sellaisena kuin se määritellään 3 kohdassa; NEDCderogationtarget on tapauksen mukaan komission 10 artiklan 3 tai 4 kohdan mukaisesti myöntämä poikkeustavoite. b) Sen estämättä, mitä a alakohdassa säädetään, jos valmistajalle on myönnetty 10 artiklan 4 kohdan mukainen poikkeus päästötavoitteista jonakin kalenterivuosista 2021–2024 mutta se ei vastannut uusien henkilöautojen rekisteröinnistä unionissa ennen vuotta 2021, poikkeustavoite mille tahansa kyseisistä kalenterivuosista lasketaan a alakohdassa esitetyn kaavan mukaisesti, jolloin sovelletaan seuraavia määritelmiä: WLTPCO2 on kaikkien yksittäisten valmistajien 3 kohdassa määriteltyjen WLTPCO2-arvojen keskiarvo painotettuna vuonna 2020 rekisteröityjen uusien henkilöautojen määrällä; NEDCCO2 on kaikkien yksittäisten valmistajien 3 kohdassa määriteltyjen NEDCCO2-arvojen keskiarvo painotettuna vuonna 2020 rekisteröityjen uusien henkilöautojen määrällä; NEDCderogationtarget on poikkeustavoite, joka on laskettu 10 artiklan 4 kohdan mukaisesti yhdessä asetuksen (EU) N:o 63/2011 6 artiklan 3 kohdan kanssa.”; b) Lisätään liitteessä I olevan B osan 3 kohdan jälkeen 3 a, 3 b ja 3 c kohta seuraavasti: ”3 a. Jos valmistajan WLTPCO2 tai NEDCCO2 on nolla, kyseisen valmistajan vertailupäästötavoite vuonna 2021 on 3 kohdassa määritelty NEDC2020target. 3 b. Jos valmistaja saattaa kevyitä hyötyajoneuvoja unionin markkinoille ensimmäistä kertaa jonakin kalenterivuosista 2021–2024, kyseisen valmistajan vertailupäästötavoite vuonna 2021 on kaikille valmistajille 3 kohdan mukaisesti määritettyjen vertailupäästötavoitteiden keskiarvo painotettuna näiden valmistajien vuonna 2020 rekisteröityjen uusien kevyiden hyötyajoneuvojen määrällä. 3 c. Sen estämättä, mitä 3 b kohdassa säädetään, jos valmistaja saattaa kevyitä hyötyajoneuvoja unionin markkinoille ensimmäistä kertaa jonakin kalenterivuosista 2021–2024, mutta kyseinen valmistaja on muodostunut kahden tai useamman sellaisen valmistajan sulautumisen tuloksena, joista vähintään yksi vastasi unionissa vuonna 2020 rekisteröidyistä uusista kevyistä hyötyajoneuvoista, uuden valmistajan vuoden 2021 vertailupäästötavoite on jompikumpi seuraavista: a) jos kaksi tai useampi sulautuneista valmistajista vastasi unionissa vuonna 2020 rekisteröidyistä uusista kevyistä hyötyajoneuvoista, kyseisille valmistajille 3 kohdan mukaisesti määritettyjen vuoden 2021 vertailupäästötavoitteiden keskiarvo painotettuna näiden valmistajien vuonna 2020 rekisteröityjen uusien kevyiden hyötyajoneuvojen määrällä. b) jos vain yksi sulautuneista valmistajista vastasi unionissa vuonna 2020 rekisteröidyistä uusista kevyistä hyötyajoneuvoista, kyseiselle valmistajalle 3 kohdan mukaisesti määritetty vuoden 2021 vertailupäästötavoite.”.